Държавен вестник, бр. 94, 2023 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  94
дължими такси и разноски, средната продъл­
жителност на разглеждане, какви отношения 
се засягат от различните видове спорове;
3. допустимост на медиацията по висящи 
дела; специфични изисквания към одобря­
ване на споразумения и спогодби, сключени 
в процедура по медиация по различните 
видове дела;
4. практически медиационни умения и тех­
ники; етика на медиатора; етични проблеми, 
възникващи по време на медиации от действия 
или бездействия на медиаторите, страните и 
техните представители.
Чл. 14. (1) Специализираното обучение се 
провежда в рамките най-малко на 20 учебни 
часа, като поне половината от тях са пред­
назначени за придобиване на практически 
умения за провеждане на процедура по ме­
диация, както и за взаимодействие със съда 
и координатора.
(2) Обучението се организира и провежда 
от съответния окръжен съд. Председателят 
на съда определя съдиите и съдебния коор­
динатор, които участват в обучението като 
обучители по темите, посочени в чл. 13, ал. 2, 
т. 1 – 3, както и обучител на медиатори от 
вписаните в списъка по ал. 3 по темите, по­
сочени в чл. 13, ал. 2, т. 4.
(3) Обучителните организации на медиато­
ри, вписани към Министерството на право­
съдието, могат да заявяват пред съдийската 
колегия на Висшия съдебен съвет кои обучи­
тели от организацията имат възможност да 
проведат обучения по темите по чл. 13, ал. 2, 
т. 4, като посочват техния опит и квалифи­
кация, както и за кои съдебни райони могат 
да проведат обучения. Съдийската колегия 
на Висшия съдебен съвет поддържа актуален 
списък на обучителите.
Чл. 15. Обучението е задължително и 
безплатно за медиаторите към съдебните цен­
трове. То се финансира от бюджета на съда.
Чл. 16. (1) Специализираното обучение 
завършва с полагане на тест за проверка на 
придобитите знания и умения.
(2) На преминалите специализираното 
обучение се издава удостоверение.
Чл. 17. Медиаторите, преминали специали­
зирано обучение и вписани в списъците на 
медиаторите към съответния окръжен съд, 
по възможност присъстват на процедури по 
медиация, провеждани от медиатор-наставник 
(чл. 28). За присъствието им при провежда­
не на процедурата се изисква съгласието на 
страните.
Раздел III
Списъци на медиаторите
Чл. 18. (1) При окръжните съдилища се 
водят списъци на медиаторите към съдебните 
центрове по медиация.
(2) Списъците се публикуват на интернет 
страницата на съда.
(3) Председателят на окръжният съд оси­
гурява своевременното актуализиране на 
списъците.
Чл. 19. (1) В списъка се вписват медиато­
рите, които успешно са преминали подбора и 
специализираното обучение по предходните 
два раздела, удостоверено по реда на чл. 16, 
ал. 2.
(2) Вписването в списъка се извършва въз 
основа на заповед на председателя на окръж­
ния съд или по разпореждане на посочен от 
него съдия от този съд.
Чл. 20. (1) В списъка се вписват следните 
обстоятелства:
1. името на медиатора;
2. допълнителна квалификация на меди­
атора в областта на медиацията, за която е 
представил документи;
3. основна професия на медиатора и прак­
тика в определена област на правото;
4. опит на медиатора в медиация по опре­
дени видове спорове;
5. датата на вписване в списъка;
6. датата на изтичане на мандата на меди­
атора, както и продължаване на мандата му.
(2) По заявление на медиатора в списъка 
могат да се впишат допълнителни обстоятел­
ства по ал. 1, т. 2 – 4.
Чл. 21. (1) Медиаторът се отписва от списъка 
на медиаторите при окръжния съд:
1. по искане на медиатора;
2. с изтичане на мандата на медиатора, 
освен ако не е продължен;
3. въз основа на решение по чл. 27, ал. 3, 
т. 2;
4. при отказ на медиатора да участва в пет 
медиации през продължителността на мандата 
му без уважителна причина;
5. при трайна невъзможност да провежда 
медиации в съдебния център повече от шест 
месеца;
6. заличаване на медиатора от Единния 
регистър на медиаторите.
(2) Отписването на медиатора от списъка 
се извършва по реда на чл. 19, ал. 2.
Раздел IV
Мандат и оценка на дейността на медиаторите
Чл. 22. (1) Медиаторът се вписва в списъка 
на медиаторите към съдебния център за срок 
от три години.
(2) Срокът на вписване може да бъде про­
дължаван за нов период от три години въз 
основа на решение по чл. 27, ал. 3, т. 1.
Чл. 23. (1) Не по-късно от шест месеца 
преди изтичането на мандата му медиаторът 
подава писмено заявление до председателя на 
съда, към който е разкрит съдебният център, 
в което посочва дали желае да продължи 
дейността си в центъра.